text: Litauiske tyve anholdt i sommerhus
  21 februar 2013 kl. 08.34
  Syd- og Sønderjyllands Politi anholdt torsdag morgen fem litauere i et sommerhus ved Oksbøl. Der blev fundet en del tyvekoster i sommerhuset.
  Lokalpolitiet i Varde slog til mod sommerhuset i de tidlige morgentimer i samarbejde med Udlændingekontrol-afdelingen i Padborg. De fem litauere var blevet observeret. Der blev fundet en lang række tyvekoster i sommerhuset, som politiet er i gang med at registrere og finde ud af, hvor de stammer fra.
  De fem anholdte ventes fremstillet i grundlovsforhør i Esbjerg i løbet af dagen.
  